Dobrý večer,  ráno som užila Diklobene 150 pri zápale ramena. Móžem si dať večer ibalgin od bolesti?
Zápal ramena
Dobrý deň.
Ďakujeme za Vašu otázku.
Diclobene 150mg obsahuje liečivo diklofenak v tabletách s postupným uvoľňovaní. Maximálna koncentrácia sa po podaní dosiahne za 1 až 16 hodín. Pri kombinácii s inými protizápalovými liekmi zvyšuje riziko výskytu vedľajších účinkov, napríklad vznik gastrointestinálnych vredov a krvácania. Súbežnému podávaniu liekov je potrebné sa vyhnúť. V prípade, že liečba liekom Diclobene nepriniesla požadovaný účinok, odporúčam upovedomiť o danej skutočnosti predpisujúceho lekára, ktorý zváži ďalší postup.
Prajem skorú úľavu od bolesti.
S pozdravom
Mgr. Barbora Bičanovská